Sega liwet yaiku panganan khas ing Indonésia mligi ing Jawa. Sega liwet kalebu panganan kang bisa ditemoni sakabehing panggon ing Indonésia. Sega liwet saka beras kang diliwet nganggo banyu, nganti tanak. Sega liwet Sala (mèmper sega uduk amarga diolah nganggo santen klapa), biyèn didol kanthi diideraké mubeng kampung déning ibu-ibu kanggo sarapan. Para bakul akèh-akèhé asal saka Kacamatan Baki, Kabupatèn Sukaharja, kang adohé watara 10 kilomèter saka pusat Kutha Sala.